[{"text_idx": "#000000", "text": "Ne mankas kandidatoj por la estraro de TEJO"}, {"text_idx": "#000001", "text": "Male ol pasintjare, c\u0302i-jare ne mankas kandidatoj por la gvidaj postenoj de TEJO. Estas du kandidatoj por la prezidanteco, du kandidatoj por la posteno de g\u0302enerala sekretario, kaj entute 13 kandidatoj, el kiuj majoritato estas virinoj."}, {"text_idx": "#000003", "text": "Pasintjare TEJO havis malfacilaj\u0302ojn trovi ec\u0302 unu kandidaton por la plej gravaj estraraj postenoj, sed c\u0302i-jare la elekta komisiono evidente diligente laboris kaj havis bonan rikolton. El la 13 kandidatoj plimulto, sep, estas virinoj, dum en la estraro de UEA estas neniu virino."}, {"text_idx": "#000005", "text": "Pesquera Alonso estas hispana esploristo kaj doktorig\u0302a studento pri sociaj sciencoj, komisiito de TEJO pri kongresoj kaj c\u0302eforganizinto de la IJK en Badaj\u0302ozo en 2018. Li naskig\u0302is en 1988 kaj eklernis Esperanton per Duolingo antau\u0306 kvin jaroj."}, {"text_idx": "#000006", "text": "Scherping Larsson estas sveda magistrig\u0302a studento log\u0302anta en Germanio. S\u0302i estis estrarano kaj g\u0302enerala sekretario de TEJO en 2017-2018. Antau\u0306 sia aktivig\u0302o en TEJO s\u0302i estis prezidanto de loka klubo de la junulara organizaj\u0302o AIESEC kaj laboris en granda firmao kiel informteknologia subtenanto. S\u0302i naskig\u0302is en 1986."}, {"text_idx": "#000008", "text": "Lau\u0306 la raporto de la elekta komisiono ambau\u0306 estas tau\u0306gaj kandidatoj por la prezidanteco, sed la komisiono unuavice rekomendas Scherping Larsson, pro s\u0302ia jama sperto kiel estrarano kaj lau\u0306 pritaksoj de multaj aktivuloj. Pesquera Alonso lau\u0306 la elekta komisiono bone povus ofici ankau\u0306 kiel vicprezidanto au\u0306 ordinara estrarano."}, {"text_idx": "#000020", "text": "C\u0302iuj kandidatoj ricevas de Libera Folio la samajn demandojn. La respondoj de la kandidatoj aperos en Libera Folio senredakte (kondic\u0302e ke ili ne superas indikitan maksimuman amplekson), en la ordo en kiu ili atingis la redakcion."}, {"text_idx": "#000025", "text": "\"doktorig\u0302a studento pri sociaj studentoj\""}, {"text_idx": "#000026", "text": "Faka kono de sociaj studentoj cetere helpus al disvastigo de Esperanto \ud83e\udd2d"}, {"text_idx": "#000042", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}]